Viborger Samler, 1826-05-20
Nyeste Postefterretninger fra Udlandet. London. 5te May. De fortrykte eller rettere hungrende Væveres Sag i Fabrikstæderne og hvilke disse boe i Smaabyer, vækker saavel almeen Deeltagelse, som Medlidenhed. Fabrikeierne og de Handlende lide ved denne Tildragelse meget Tab - og ligesom Penge forlegenheden først i Aaret, virker den med en Fart, som Følge af den store og kunstige Kraft hvormed Fabrikerne her drives - Man mener dog, at Kornets Dyrhed og Mangel paa Brødet, har Skylden - J det mindste hedder det fra Blackburn: "J denne Uge ere 13,236 Mennesker ernærede alene med Havremeel - J 14 Dage have hver af dem ikke havt uden 8 Pence (8 Toskillinger i Sølv) om Ugen. Dog er det baade roligt der og i Oldham og siden Spektallet om Søndagen hvorved en stor Deel Drenge vare de forrigste, er intet forefaldet uden at 2 af Pobelen, som ville trænge ind i en Fabrik, for at ødelægge den eller ventelig stikke den i Brand, bleve skudte af Soldaterne - Jmidlertid ankomme flere Tropper for at afværge flere Elendigheder. Man beregner, at de af Væverhæren plyndrede, ødelagte og afbrændte Fabrikbygninger har voldet Eierne en Skade, af betydelige Summer." Den 26de April bleve alle Væverstolene ødelagte imellem Blackburn og Bury. Ved et af disse Angreb dræbte Jægerne 9 Oprørere, hvorimellem en Kone. Næste Dag vare alle Høiene deromkring besatte med Mennesker i Tusindtal, som ventede paa Leilighed til at fornye Angrebene, hvori de dog forhindredes af Dragonerne. J en Uge er i denne Egn allene ødelagt 1000 Væverstole, hvis Værdie anslaaes til 30,000 Pd. Sterl. J. Staffordshire er Nøden saa stor at en Slagter, ved at følge efter en Kone, som havde stiaalet en Bedekølle fra ham, saae hende uddeele det raa Kjød mellem sine forhungrede Børn, og rørtes saaledes herover, at han skjænkede hende en halv Krone til at kjøbe Brød for. - Jkkun fra Staden Brad ford høres endnu sørgelige Tidender. Onsdagen den 3die May samledes omtrent 1000 Menneskeer; de stormede løs paa Hr. Horsfalls Fabrik (hvor de 2 Dage for havde slaaet Vinduer ind.) Vagten fyrede paa dem og saarede nogle. De brøde sig ikke om: at Oprørsakten oplæstes, heller ikke om Skuddene; men droge sig tilbage fra den ene Side og angrebe den anden. Der fyredes atter og omtrent 12 bleve saarede. Der maatte hentes 2 Eskadroner Husarer, som da dreve dem fra hinanden. Der vare blandt de Sammenløbne ikke et Menneske fra Byen Bradford; men derimod en stor Deel Omlobere (liig vore fægtende Handværksvende.) Under disse oprørske Bevægelser forhandlede Parlamenterne Spørgsmaalet om: deels Kornlovenes Ophævelse, deels om at benytte det under Toldseiglet liggende Korn (300,000 Qvarter, noget over 600,000 Danske Tønder.) Den første Punkt blev eenstem, mig besluttet at beroe til videre. Om den anden besluttedes i begge Husene at aabne Magasinerne mod Toldafgift af 12 Rigsorter (Schill.) pr. Qvarteer. Ministeren Hr. Peel tog sig, i en derom holdet Forsamling, meget varmt af Sagen, forsikkrede: at det Hele var Folket roligt, men de ulovlige Udsvævelser ville og med Lovens kraftige Arm vorde straffede. Jmidlertid have Britterne ogsaa ved denne Leilighed beviist deres Redebønhed til at hielpe Ulykkelige. Man antog det rigtigst, at samle goddædige Bidrag af Penge og derfor kjøbe Korn til de gieldende Priser og uddele det til de Nødlidende. Den i saa Henseende aabnede Subskription har allerede nærmet sig 30,000 Pd. Deriblandt har Hs. Maj. Kongen givet ialt 7000 Pd., Banken 1000 Pd., Hertugen af Northumberland og Marquis Stafford, hver 1000 Pd., Prinds Leopold Hr. v. Rothschild. Lord Devonshire m. fl. hver 5000 Pd., Minister Peel, Hertug Wellington o. fl. hver 300 Pd.